जघन्य हत्याकांड के बाद पूरा परिवार जेल में, पुलिस चौकी में 'सुल्तान' की हो रही खातिरदारी  
कुत्ते के मालिक मनोहर ने मनोज अहिरवार के पूरे परिवार की हत्या की
हत्याकांड के बाद मनोहर अहिरवार का पूरा परिवार जेल में बंद
पुलिस चौकी प्रभारी मनीषा तिवारी बेसहारा सुल्तान को ले आईं
दरअसल  21 जून को बीना के गणेश वार्ड में मनोहर अहिरवार ने मनोज अहिरवार के पूरे परिवार को गोली मारकर मौत की नींद सुला दिया, जिसके बाद मनोहर अहिरवार सहित सभी छह सलाखों के पीछे हैं. घर में एक पालतू कुत्ता सुल्तान ही बचा जिसे दो वक्त की रोटी देने वाला कोई नहीं था.
घटना के पांच दिन बाद जब छोटी बजरिया पुलिस चौकी प्रभारी मनीषा तिवारी को भूखे सुल्तान की जानकारी मिली तो उसको पुलिस चौकी लाया गया. उस बेसहारा सुल्तान को पूरी पुलिस चौकी का सहारा मिल गया. चौकी प्रभारी मनीषा तिवारी एवं पूरे पुलिस जवान उसका परिवार बन गए. उसको दूध-ब्रेड तो कभी रोटी के साथ-साथ पूरे पुलिस स्टाफ का प्यार मिलने लगा.
मनीषा तिवारी ने बताया "हमने पहले उनके परिजनों, पड़ोसियों से सुल्तान की देखभाल के लिए कहा लेकिन कोई तैयार नहीं हुआ. ऐसे में हमारे पास उसको पुलिस चौकी लाने के अलावा और कोई चारा नहीं था. हम सब बारी-बारी से उसके खाने से लेकर, घुमाने और सफाई तक का ध्यान रखते हैं.

" सुल्तान " की आवभगत में लगा है पूरा थाना :)...शुक्रिया बीना पुलिस @DGP_MP@OfficeOfKNath@PoliceWaliPblic@MickyGupta84@ndtvindia@delayedjab@rahulreports@DeepakScribe@avinashonly@dharamtiwaripic.twitter.com/6PGYDoZlEM
जिस कमरे में पुलिसकर्मी रहते हैं, सुल्तान वहीं आराम फरमाता है. जिस दिन पुलिस उसके मालिकों को गिरफ्तार करने गई थी, जंजीर में बंधा सुल्तान बहुत आक्रामक था, लेकिन अब वह पुलिस वालों का लाडला है.


पुलिस वाले जानते हैं कि लंबे वक्त तक उसे थाने में नहीं रखा जा सकता लेकिन वे यह सुनिश्चित करना चाहते हैं कि जो उसे ले जाए उसकी देखभाल ठीक से करे, सुल्तान को लावारिस न छोड़े.
(बीना से राकेश तिवारी का इनपुट)